Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees seoses EMP lepingu XIII lisa (Transport) muutmisega /* COM/2012/0210 final - 2012/0104 (NLE) */





SELETUSKIRI 1. ETTEPANEKU TAUST Siseturu nõutava õiguskindluse ja ühtsuse tagamiseks peab EMP ühiskomitee pärast asjaomaste Euroopa Liidu õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED Nõukogu otsuse eelnõule lisatud EMP ühiskomitee otsuse eelnõu eesmärk on muuta XIII lisa (Transport), lisades Euroopa Liidu selle valdkonna uue õigusakti. Muutmine hõlmab Euroopa Parlamendi ja nõukogu 17. mai 2006. aasta direktiivi 2006/38/EÜ, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest, mis tuleb lepingusse inkorporeerida. Nimetatud õigusakti rakendamiseks tehakse ettepanek teatavate kohanduste kohta seoses Norraga: 1. Kehtiva teemaksukorralduse puhul, mida kohaldatakse üleeuroopalises teedevõrgus Kagu-Norras, peab allahindlus või teemaksude vähendamine sagedastele kasutajatele hiljemalt 31. detsembriks 2014 vastama nimetatud direktiivi artikli 7 lõikele 4b; 2. Kehtiva teemaksukorralduse puhul, mida kohaldatakse üleeuroopalises teedevõrgus väljaspool Kagu-Norrat, võib säilitada praeguse allahindluste taseme tingimusel, et raskete kaubaveokite rahvusvahelise liikluse osa asjaomases infrastruktuurivõrgus jääb alla 30 %; 3. Tulevikus võib teemaksukorralduse puhul, mida kohaldatakse üleeuroopalises teedevõrgus väljaspool Kagu-Norrat, allahindlus või teemaksude vähendamine sagedastele kasutajatele ületada nimetatud direktiivi artikli 7 lõikes 4b kehtestatud taset, kui: - raskete kaubaveokite rahvusvahelise liikluse osa asjaomases infrastruktuurivõrgus ei ületa 5 %, - selliste allahindluste või teemaksude tase on põhjendatud eritingimustega, eelkõige juhtudel, kui asjaomane infrastruktuurivõrk koosneb praamiliiklust asendavatest sildadest ja/või tunnelitest. 3. ETTEPANEKU ÕIGUSLIK KÜLG EMP lepingu rakendamise korda käsitleva nõukogu määruse (EÜ) nr 2894/94 artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel selliste otsuste suhtes võtta. Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui ELi seisukoha. Komisjon loodab, et ta saab ELi seisukoha EMP ühiskomitees esitada esimesel võimalusel. 2012/0104 (NLE) Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees seoses EMP lepingu XIII lisa (Transport) muutmisega EUROOPA LIIDU NÕUKOGU, võttes arvesse Euroopa Liidu toimimise lepingut, eelkõige selle artikli 91 lõiget 1 koostoimes artikli 218 lõikega 9, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,[1] eriti selle artikli 1 lõiget 3, võttes arvesse Euroopa Komisjoni ettepanekut ning arvestades järgmist: (1) Euroopa Majanduspiirkonna lepingu (edaspidi „EMP leping”) XIII lisa sisaldab transporti käsitlevaid erisätteid ja -korda. (2) Lepingusse tuleb inkorporeerida Euroopa Parlamendi ja nõukogu 17. mai 2006. aasta direktiiv 2006/38/EÜ, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest[2]. (3) On asjakohane lisada lepingule säte, mis võimaldab üleeuroopalise teedevõrgu suhtes kohaldatava teemaksukorralduse kohandamist Norras. (4) Seetõttu tuleks EMP lepingu XIII lisa vastavalt muuta, ON VASTU VÕTNUD KÄESOLEVA OTSUSE: Artikkel 1 Seisukoht, mille EL võtab EMP ühiskomitees seoses EMP lepingu XIII lisa muutmise ettepanekuga, põhineb käesolevale otsusele lisatud EMP ühiskomitee otsuse eelnõul. Artikkel 2 Käesolev otsus jõustub selle vastuvõtmise päeval. Brüsselis, Nõukogu nimel eesistuja LISA Eelnõu (12.3.2012) EMP ÜHISKOMITEE OTSUS nr…, [kuupäev], millega muudetakse EMP lepingu XIII lisa (Transport) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98, ning arvestades järgmist: (1) Lepingu XIII lisa on muudetud EMP ühiskomitee [kuupäev] otsusega nr …/...[3] (2) Lepingusse tuleb inkorporeerida Euroopa Parlamendi ja nõukogu 17. mai 2006. aasta direktiiv 2006/38/EÜ, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest[4], ON TEINUD JÄRGMISE OTSUSE: Artikkel 1 Lepingu XIII lisa punkti 18a (Euroopa Parlamendi ja nõukogu direktiiv 1999/62/EÜ) muudetakse järgmiselt: 1. Lisatakse järgmine taane: „- 32006 L 0038: Euroopa Parlamendi ja nõukogu direktiiv 2006/38/EÜ, 17. mai 2006 (ELT L 157, 9.6.2006, lk 8).”. 2. Kohandusteksti muudetakse järgmiselt: (i) Kohanduste d ja e tekst jäetakse välja. (ii) Kohandusele f antakse uus tähis e. (iii) Uue kohanduse e ette lisatakse järgmine kohandus: „d) Artikli 7 lõike 4b lõppu lisatakse: „a) Teemaksukorralduse puhul, mida juba kohaldatakse üleeuroopalises teedevõrgus Kagu-Norras EMP ühiskomitee otsuse nr xx/2012 jõustumise kuupäeval, peab allahindlus või teemaksude vähendamine sagedastele kasutajatele hiljemalt 31. detsembriks 2014 vastama nimetatud direktiivi artikli 7 lõikele 4b. b) Teemaksukorralduse puhul, mida juba kohaldatakse üleeuroopalises teedevõrgus väljaspool Kagu-Norrat EMP ühiskomitee otsuse xx/2012 jõustumise kuupäeval, võib säilitada praeguse allahindluste taseme tingimusel, et raskete kaubaveokite rahvusvahelise liikluse osa asjaomases infrastruktuurivõrgus jääb alla 30 %. Teemaksukorralduse puhul, mis kehtestatakse pärast EMP ühiskomitee otsuse nr xx/2012 jõustumist, võib allahindlus või teemaksude vähendamine sagedastele kasutajatele ületada nimetatud direktiivi artikli 7 lõikes 4b kehtestatud taset, kui: - raskete kaubaveokite rahvusvahelise liikluse osa asjaomases infrastruktuurivõrgus ei ületa 5 %, - selliste allahindluste või teemaksude tase on põhjendatud eritingimustega, eelkõige juhtudel, kui asjaomane infrastruktuurivõrk koosneb praamiliiklust asendavatest sildadest ja/või tunnelitest.” Artikkel 2 Direktiivi 2006/38/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed. Artikkel 3 Käesolev otsus jõustub […], tingimusel et EMP ühiskomiteele on esitatud kõik lepingu artikli 103 lõike 1 kohased teated[5] . Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel eesistuja EMP ühiskomitee sekretärid [1] EÜT L 305, 30.11.1994, lk 6. [2] ELT L 157, 9.6.2006, lk 8. [3] ELT L … [4] ELT L 157, 9.6.2006, lk 8. [5] [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]